ราชกิจจาฯ เผยแพร่ประกาศ “หนี้สาธารณะไทย” พุ่ง 7.8 ล้านลบ. 49% ของจีดีพี
เว็บไซต์ราชกิจจานุเบกษา เผยแพร่ประกาศ "หนี้สาธารณะไทย" พุ่ง 7.8 ล้านลบ. 49% ของจีดีพี
เว็บไซต์ราชกิจจานุเบกษา เผยแพร่ประกาศ "หนี้สาธารณะไทย" พุ่ง 7.8 ล้านลบ. 49% ของจีดีพี
28 พ.ย. 2563

เมื่อวันที่ 27 พฤศจิกายน 2563 เว็บไซต์ราชกิจจานุเบกษาเผยแพร่ ประกาศกระทรวงการคลังเรื่อง รายงานสถานะหนี้สาธารณะ ณ วันที่ 30 กันยายน 2563 และรายการการกู้เงินและค้ำประกัน ระหว่างเดือนเมษายน 2563 ถึงเดือนกันยายน 2563
โดยมีใจความว่า ด้วยพระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติม มาตรา 16 วรรคสอง กำาหนดให้กระทรวงการคลังสรุปรายงานสถานะของหนี้สาธารณะและประกาศในราชกิจจานุเบกษาภายในหกสิบวันหลังจากวันสิ้นเดือนมีนาคมและเดือนกันยายนของทุกปี โดยรายงานดังกล่าวต้องแสดงหนี้สาธารณะที่เกิดจากการกู้เงินและค้ำประกัน ณ วันสิ้นเดือนดังกล่าว รวมทั้งรายการการกู้เงินและค้ำประกันที่เกิดขึ้นใหม่ในช่วงระยะเวลาระหว่างเดือนตุลาคมถึงเดือนมีนาคม และเดือนเมษายนถึงเดือนกันยายน ตามลำดับ
กระทรวงการคลังขอรายงานสถานะหนี้สาธารณะ ณ วันที่ 30 กันยายน 2563 และรายการการกู้เงินและค้ำประกัน ระหว่างเดือนเมษายน 2563 ถึงเดือนกันยายน 2563 ดังนี้
1.รายงานสถานะหนี้สาธารณะคงค้าง ณ วันที่ 30 กันยายน 2563
ยอดหนี้สาธารณะคงค้าง ณ วันที่ 30 กันยายน 2563 มีจำนวน 7,848,155.88 ล้านบาท หรือคิดเป็นร้อยละ 49.34 ของผลิตภัณฑ์มวลรวมภายในประเทศ (Gross Domestic Product : GDP) โดยเป็นหนี้รัฐบาล จำนวน 6,734,881.76 ล้านบาท หนี้รัฐวิสาหกิจ จำนวน 795,980.29 ล้านบาท หนี้รัฐวิสาหกิจที่ท้าธุรกิจให้กู้ยืมเงิน ธุรกิจบริหารสินทรัพย์ และธุรกิจประกันสินเชื่อ (รัฐบาลค้ำประกัน)จำนวน 309,472.36 ล้านบาท และหนี้หน่วยงานอื่นของรัฐ จำนวน 7,821.47 ล้านบาท
คลิกอ่านรายละเอียดฉบับเต็มที่นี่
http://www.ratchakitcha.soc.go.th/DATA/PDF/2563/E/278/T_0006.PDF